**VRHOVNI SUD REPUBLIKE HRVATSKE**

**GLAVA: 10920**

**RKP: 3357**

**OIB: 20599635268**

**OBRAZLOŽENJE POSEBNOG DIJELA FINANCIJSKOG PLANA VRHOVNOG SUDA REPUBLIKE HRVATSKE ZA 2025. I PROJEKCIJA ZA 2026. I 2027.**

**RASHODI ZA ZAPOSLENE**

**AKTIVNOST: 631000 VOĐENJE SUDSKIH POSTUPAKA IZ NADLEŽNOSTI VRHOVNOG SUDA REPUBLIKE HRVATSKE**

**IZVOR FINANCIRANJA - 11 OPĆI PRIHODI I PRIMICI**

**PLAĆE I DOPRINOSI NA PLAĆE**

Planirana sredstva za rashode za plaće, prekovremene sate i doprinose na plaće za 2025. godinu u iznosu od 5.236.301,00 eura, odnose se na broj zaposlenih sudaca, službenika i namještenika na dan 31. listopada 2024., uvećana za dva suca koja trebaju stupiti na dužnost te imenovanje još dva suca tijekom 2025. godine.

Planirana sredstva za rashode za plaće, prekovremene sate i doprinose na plaće za 2026. godinu iznose 5.262.328,00 eura, uvećana za dodatak za radni staž 0,5 % na osnovnu plaću za svaku navršenu godinu radnog staža.

Planirana sredstva za rashode za plaće, prekovremene sate i doprinose na plaće za 2027. godinu iznose 5.288.013,00 eura, uvećana za dodatak za radni staž 0,5 % na osnovnu plaću za svaku navršenu godinu radnog staža.

**OSTALI RASHODI ZA ZAPOSLENE (PRAVA PREMA KOLEKTIVNOM UGOVORU I ZAKONU O PLAĆI I DRUGIM MATERIJALNIM PRAVIMA PRAVOSUDNIH DUŽNOSNIKA)**

U 2025. godini planirana su sredstva u iznosu od 123.557,00 eura za ostale rashode za zaposlene (regres, božićnice, uskrsnicu, dar za djecu, jubilarnih nagrada, otpremnina zbog odlaska u mirovinu i pomoći) na temelju broja zaposlenih dužnosnika, službenika i namještenika na dan 31. listopada 2024.

U 2026. godini planirana su sredstva u iznosu od 115.712,00 eura za ostale rashode za zaposlene na temelju navedenog broja zaposlenih (regres, božićnice, uskrsnice, dar za djecu, jubilarnih nagrada, otpremnine zbog odlaska u mirovinu i pomoći).

U 2027. godini planirana su sredstva u iznosu od 112.677,00 eura za ostale rashode za zaposlene (regres, božićnice, uskrsnice, dar za djecu, jubilarnih nagrada, otpremnina zbog odlaska u mirovinu i pomoći) na temelju gore navedenog broja zaposlenih.

**RASHODI ZA NAKNADE ZA PRIJEVOZ, ZA RAD NA TERENU I ODVOJENI ŽIVOT**

Planirana sredstva za rashode za naknade za prijevoz, za rad na terenu i odvojeni život za 2025. godinu, iznose 115.000,00 eura, za 2026. godinu, iznose 115.000,00 eura i za 2027. godinu, iznose 115.000,00 eura, a odnose se na broj zaposlenih dužnosnika na dan 31. listopada 2024., koji ostvaruju pravno na naknade troškova za odvojeni život od obitelji, naknade troškova putovanja u mjesto stanovanja obitelji u vrijeme tjednog odmora i državnih blagdana i naknade trošova prijevoza na posao i s posla i naknade za prijevoz na posao i s posla za službenike i namještenike, uvećana za nova očekivana imenovanja sudaca.

**MATERIJALNI RASHODI**

Materijalni rashodi u 2025. godini planirani su u iznosu od 406.960,00 eura.

Materijalni rashodi u 2026. godini planirani su u iznosu od 451.350,00 eura.

Materijalni rashodi u 2027. godini planirani su u iznosu od 453.600,00 eura.

Prijedlog povećanja materijalnih rashoda u odnosu na prethodno razdoblje 2024. godine, najviše se odnosi na rashode za službena putovanja, naknade za prijevoz, za rad na terenu i odvojeni život, usluge tekućeg i investicijskog održavanja i energiju.

**TEKUĆE ODRŽAVANJE**

Planirani rashodi za tekuće i investicijsko održavanje u 2025. godini iznose 44.000,00 eura, u 2026. godini iznose 49.400,00 eura, a u 2027. godini iznose 53.000,00 eura.

Planirani rashodi odnose se na redovite servise klima uređaja, servise i popravake službenih vozila i uredske opreme, ličenja prostorija, rashode za usluge o pružanju centralnog vatrodojavnog sustava za svaku godinu, usluge održavanja elektroinstalacija i strojarskih instalacija, usluge ispitivanja i druge usluge održavanja.

**RASHODI ZA NABAVU NEFINANCIJSKE IMOVINE**

Rashodi za nabavu nefinancijske imovine za 2025. godinu planirani su u iznosu od 34.584,00 eura, u 2026. godini planirani su u iznosu od 38.450,00 eura, a u 2027. godini u iznosu od 40.700,00 eura.

Za navedene rashode, planira se nabava uredske opreme i namještaja, komunikacijske opreme i opreme za održavanje i zaštitu.

Vrhovni sud Republike Hrvatske je u 2022. godini nabavio 2 službena vozila putem financijskog leasinga na razdoblje od pet godina, a za otplatu glavnice za 2025. godinu potrebno je 15.400,00 eura, za 2026. godinu 15.850,00 eura i za 2027. godinu 16.300,00 eura.

**IZVOR FINANCIRANJA - 31 VLASTITI PRIHODI**

U 2025. godini planirani su vlastiti prihodi u iznosu od 6.636,00 eura, u 2026. godini u iznosu 7.100,00 eura, te u 2027. godini u iznosu od 7.100,00 eura. Navedeni prihodi ostvaruju se od kopiranja spisa strankama, kantine (čajne kuhinje) Vrhovnog suda Republike Hrvatske i iznajmljivanja prostora za samoposlužne caffe aparate, a služe za pokriće rashoda za materijal i energiju, usluge tekućeg i invesicijskog održavanja i rashode za nabavu postrojenja i opreme.

**IZVOR FINANCIRANJA - 51 POMOĆI EU**

**PRIHODI**

Planirani su prihodi od tekućih pomoći od institucija i tijela EU za 2025. godinu u iznosu od 5.150,00 eura, za 2026. godinu u iznosu od 6.200,00 eura i za 2027. godinu u iznosu od 6.200,00 eura.

Prihodi od pomoći EU se planiraju ostvariti od refundacija rashoda za službena putovanja zaposlenika i osoba izvan radnog odnosa od raznih institucija i tijela EU.

**RASHODI**

Planirani (ostvareni) prihodi od tekućih pomoći od institucija i tijela EU utrošit će se za rashode za službena putovanja zaposlenika, osoba izvan radnog odnosa i za bankarske usluge.